**Versenyfelhívás meghívásos versenyre**

***EKE Ifjúsági Gasztronómiai verseny***

Az Eszterházy Károly Egyetem és a Szent István Egyetem a magyar gasztronómia népszerűsítésére, hagyományteremtő szándékkal vetélkedőt hirdet a meghívott iskolák vendéglátásban tanuló középiskolás diákjainak **„*EKE Ifjúsági Gasztronómiai verseny”*-** címmel.

 A verseny célja, hogy közelebb hozza és megkedveltesse a vendéglátás, gasztronómia területét.

A rendezvény lebonyolítása az Eszterházy Károly Egyetem – Szent István Egyetem szervezésében történik, a Heves Megyei Kereskedelmi és Iparkamara és a Vendéglátós Mesterek Klubja támogatásával.

A vetélkedőre 4 fős csapatok jelentkezését várjuk vendéglátós iskolákból, szakács-pincér szakmát tanuló, illetve vendéglős és ezek új változatainak képzésben résztvevők.

**Nevezési díj nincs.**

**A jelentkezés és a részvétel feltételei:** Ha a veszélyhelyzeti korlátozás megengedi a II. forduló az egyetemünkön kontakt formában kerül lebonyolításra, erről a későbbiekben a döntések függvényében adunk tájékoztatást, de egyelőre az online-formát preferáljuk.

**A csapatok 4 fősek ( 2 szakács+ 2 pincér), egy iskolából több csapat is jelentkezhet!**

*Nevezési határidő:* 2021. március 12. péntek

A nevezési lapot kitöltve kérjük a nagy.zoltan2@uni-eszterhazy.hu címre visszaküldeni.

A vetélkedő két *forduló*ból áll.

1. forduló leadási határidő: 2021.április 1. 12.00

**Az első fordulóban a következő feladatot kell megoldani a tanulóknak:**

* Állítsanak össze egy 5 fogásos menüt a régióra/településre jellemző tradícionális ételekből, helyi receptek alapanyagok felelevenítésével, mai modern változatban. Kísérje italsor is.
* Szerkesszenek hozzá egy menükártyát a szabályok szerint.

**A menüsorral kapcsolatosan elvárt követelmények:**

* a régióra jellemző helyi alapanyag felhasználásával, helyi receptek felelevenítésével és modern konyhatechnológiával elkészített ételsor.
* tartalmazzon részletes és pontos receptúrát, technológiai leírást és indoklást.

Tehát a receceptúrát,részletes leírást + a szerkesztett menükártyát kell első körben elküldeni a nagy.zoltan2@uni-eszterhazy.hu címre.

1. forduló, leadási határidő: 2021.április 23.

**Feladat:**

Az első fordulóban beküldött menü- és italsorhoz, alkalomnak megfelelően terítsenek meg, amit rögzítsenek videóra és küldjék el az adott időpontig a nagy.zoltan2@uni-eszterhazy.hu címre.

**A videóval kapcsolatos követelmények:**

* **A kamera mutassa az előkészített eszközöket és a csupasz asztalt.**
* **A két felszolgáló mutatkozzon be, hangozzon el az iskola neve is, majd mondják el, hogy milyen menüsorra terítenek.**
* **Kezdjék meg a terítést és folyamatosan kommentálják a végzett tevékenységet és a kamera kövesse le, hogy mi történik.**
* **A szakácsok a terítés végén, pár mondatban foglalják össze a menüsort és ismertessék mi a különlegessége!**
* **A kész videó 10-15 percnél ne legyen hosszabb!**

**Reméljük elfogadják meghívásunkat!**

**Eger, 2021. február 24.**

**Szervezéssel, kiírással kapcsolatos kérdések:**

 **Nagy Zoltán**

**+36 20 9181975**

**nagy.zoltan2@uni-eszterhazy.hu**

**,,EKE Ifjúsági Gasztronómiai verseny”**

**NEVEZÉSI LAP**

Iskola neve:

|  |
| --- |
|  |

Csapat neve:

|  |
| --- |
|  |

A csapat e-mail címe:

|  |
| --- |
|  |

*Egy e-mail címről csak egy csapat tud nevezni!*

Felkészítő tanár neve, telefonszáma, e-mail címe:

|  |  |  |
| --- | --- | --- |
|  |  |  |

 Csapat tagjai: Szakma:

|  |  |  |
| --- | --- | --- |
| 1. |  |  |
| 2. |  |  |
| 3. |  |  |
| 4. |  |  |